Σαντομέρι Αχαΐας

Το Σαντομέρι, γνωστό και ως Σανταμέρι, είναι οικισμός της Αχαΐας στην Πελοπόννησο.

 Γενικά στοιχεία 
Το Σανταμέρι είναι χτισμένο στους βορειοδυτικούς πρόποδες του όρους Σκόλλις (λέγεται και Σανταμέρι) σε υψόμετρο 450 μέτρα. Βρίσκεται προς τα νοτιοδυτικά όρια με την Ηλεία, νοτιοδυτικά της Πάτρας και σε απόσταση από αυτή περί τα 40 χιλιόμετρα. Συνορεύει με τα χωριά Πόρτες και Χαραυγή. Στην κοινότητα ανήκουν επίσης οι οικισμοί Πολύλοφο (Μπράτι) και Αμπελάκια ενώ στην περιφέρειά του βρίσκεται και η γυναικεία Μονή της Αγίας Μαρίνας ή Μαρίτσας.

Κατά το σεισμό του Ιουνίου του 2008 στη Βορειοδυτική Πελοπόννησο, ανάμεσα σε άλλα χωριά, εκκενώθηκε και το Σαντομέρι εξαιτίας κατολισθήσεων βράχων από το όρος ΣκόλλιςΚατσιφάρας Απόστολος - Συνέντευξη, Εφημερίδα Εξπρές.

Όνομα
Το όνομα του προέρχεται από τον Γάλλο Νικόλαο Σαιντ Ομέρ, βαρόνο της Θήβας, που είχε χτίσει το ομώνυμο κάστρο το οποίο βρίσκεται στα όρια του χωριού. Ο Φρατζής το αναφέρει με το όνομα Στάμηρον ενώ οθωμανικό χρονικό του 15ου αιώνα αναφέρεται με το όνομα Αγία ΜαύραΚώστας Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Σκόλλις..

Ιστορικά στοιχεία

Άγνωστο πότε πρωτοκατοικήθηκε. Στα όρια του χωριού έχουν βρεθεί ερείπια αρχαίου οικισμού, που σύμφωνα με κάποιες απόψεις πρόκειται για τις αρχαίες Θαλάμαι. Το έτος 1311 δίπλα στο σημερινό χωριό κτίστηκε το κάστρο Σαιντ Ομέρ και γύρω του αναπτύχθηκε πόλη που στην ακμή της είχε 1.500 κατοίκουςΕφημερίδα Πελοπόννησος, φύλλο 14 Ιουνίου 2008, δισέλιδο αφιέρωμα.. Μετά την κατάκτηση και καταστροφή του κάστρου από τους Οθωμανούς, αναφέρεται πάλι οικισμός στην περιοχή σε απογραφή του 1697. Τον 19ο αιώνα δέχτηκε εγκατάσταση ποιμένων από το χωριό Βλασία των Καλαβρύτων που ερχόντουσαν στην περιοχή για ξεχειμώνιασμαΙστορία με μακραίωνες ρίζες . vlasia.gr. Ανακτήθηκε: 28/08/2010..

Διοικητική εξέλιξη
Υπήρξε έδρα του παλιού Δήμου Τριταίας από το 1835 έως το 1841Ε.Ε.Τ.Α.Α. - Διοικητικές μεταβολές Σαντομερίου Αχαΐας. eetaa.gr. Ανακτήθηκε: 03/11/2017.. Είχε ονομαστεί μάλιστα τότε Τριταία, όπως επέβαλε το σχετικό βασιλικό διάταγμα οι έδρες των δήμων να έχουν και το όνομά τουΚλάδου 1837.. Το 1841 προσαρτήθηκε στον τότε Δήμο Δύμης μέχρι το 1912, με τη διάλυση δήμων, όταν και αποτέλεσε έδρα της ομώνυμης κοινότηταςΕ.Ε.Τ.Α.Α. - Διοικητικές μεταβολές Δήμου Δύμης, eetaa.gr. Ανακτήθηκε: 28/10/2017.Κορύλλου 1903.. Μεταξύ 1997-2010, με το Σχέδιο «Καποδίστριας», αποτέλεσε δημοτικό διαμέρισμα του Δήμου Ωλενίας.

Στην τότε Κοινότητα Σαντομερίου ανήκε και ο βραχύβιος οικισμός του Αγίου Γεωργίου, ο οποίος αναγνωρίστηκε επίσημα στις 17/03/1991 και καταργήθηκε στις 18/03/2001Ε.Ε.Τ.Α.Α. - Διοικητικές μεταβολές Αγίου Γεωργίου Σαντομερίου Αχαΐας. eetaa.gr. Ανακτήθηκε: 03/11/2017.Ε.Ε.Τ.Α.Α. - Διοικητικές μεταβολές Κοινότητας Σαντομερίου Αχαΐας. eetaa.gr. Ανακτήθηκε: 03/11/2017..

Δημογραφική εξέλιξη
Η δημογραφική εξέλιξη του οικισμού από το 1920 και μετά είναι η εξής:
 Έτος  Πληθυσμός1920442 1928473 1940562 1951684 1961662 1971508 1981388 1991291 2001 294 2011 164 2021 136
μικρογραφία|Πίστα ανεμοπτεριστών.

Αθλητισμός

Διαθέτει πίστα πλαγιάς   που χρησιμοποιούν ανεμοπτεριστές του παρά πέντε για τις πτήσεις τους· Κάθε χρόνο τον Αύγουστο στην περιοχή διοργανώνεται αγώνας του Πανελληνίου Πρωταθλήματος Αλεξίπτωτου ΠλαγιάςΔήμος Δυτικής Αχαΐας. Ο Δήμος που αξίζει να ζεις, Τόμος Α΄, Κάτω Αχαΐα 2017, σελ. 116, 138.Πανελλήνιος Αγώνας Λίγκας Αλεξιπτώτου Πλαγιάς στο Σαντομέρι Αχαΐας στις 22 και 23 Αυγούστου 2015. dimosdymaion.gr. 12 Αυγούστου 2015. Ανακτήθηκε: 03/11/2017.Αλεξίπτωτο πλαγιάς στο Σαντομέρι. sportsmag.gr. 19 Ιουνίου 2013. Ανακτήθηκε: 03/11/2017.Αγώνας αλεξίπτωτου πλαγιάς στο Σαντομέρι του Δήμου Δυτικής Αχαΐας. 12 και 13 Μαΐου 2012. thebest.gr. 02/05/2012. Ανακτήθηκε: 03/11/2017.Αγώνας «παρά πέντε» στο όρος Σκόλις . dete.gr. 19 Ιουνίου 2017. Ανακτήθηκε: 03/11/2017..

 Αξιοθέατα 
 Ναοί 
 Ι.Ν. Παμμεγίστων Ταξιαρχών 
μικρογραφία|247x247px|Ο Ιερός Ναός Παμμεγίστων Ταξιαρχών.

Είναι η κεντρική εκκλησία του χωριού, μεγαλοπρεπής ναός, ο οποίος έχει ανακαινισθεί μετά τον σεισμό του 2008, βρίσκεται δε στο επάνω μέρος του χωριού. Εορτάζει στις 8 Νοεμβρίου. Το δε πανηγύρι του χωριού γίνεται στις 6 Σεπτεμβρίου εκάστου έτους εις Ανάμνηση του εν Χώναις θαύματος του Αρχαγγέλου Μιχαήλ 

μικρογραφία|Το εξωκλήσι της Παναγιάς.

 Ι.Ν. Κοιμήσεως της Θεοτόκου (Παναγιά) 

Βρίσκεται εκτός του χωριού, σε απόσταση περίπου 1.000 μέτρων δίπλα από τον δρόμο με κατεύθυνση προς Πόρτες Αχαΐας. Εορτάζει την 15η Αυγούστου. Η εκκλησία είναι χτισμένη επάνω σε ερείπια παλιού μοναστηριού το οποίο είχε καταστραφεί από Οθωμανούς.

 Ι.Ν. Αγίων Φωτίου & Ανίκητου 
Είναι παρεκκλήσι στο πάνω τμήμα του χωριού και εορτάζει στις 12 Αυγούστου.

 Εξωκλήσι Αγίου Γεωργίου 
μικρογραφία|247x247px|Το εξωκλήσι του Αγίου Γεωργίου.

Βρίσκεται εκτός του οικισμού Βορειοανατολικά πάνω από αυτόν, στους πρόποδες του όρους Σκόλλις και σε απόσταση περίπου 400 μέτρα από το κέντρο του χωριού.

 Εξωκλήσι Παναγίας (Σπηλιά) 
μικρογραφία|191x191px|Το Σπήλαιο της Παναγιάς.

Βρίσκεται επί του όρους Σκόλλις εντός Σπηλαίου, και εορτάζεται κάθε χρόνο την Δεύτερη Ημέρα του Πάσχα.

Η προσέλευση στο ναό γίνεται οδικώς έως την πίστα των ανεμοπτεεριστών και εν συνεχεία με ορειβασία (πεζοπορία).

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Δήμος Δυτικής Αχαΐας. Ο Δήμος που αξίζει να ζεις, Τόμος Α΄, Υπεύθυνος έκδοσης: DATA RC ΑΕ, Έκδοση: Δήμος Δυτικής Αχαΐας, Κάτω Αχαΐα 2017. ISBN 978-960-99592-5-4.
 Α.Ι. Κλάδου, Εφετηρίς (Almanach) του Βασιλείου της Ελλάδος δια το Έτος 1837, Εκ της Βασιλικής Τυπογραφίας και Λιθογραφίας, Εν Αθήναις 1837.
 Χρήστου Π. Κορύλλου, Χωρογραφία της Ελλάδος. Α'. Νομός Αχαΐας, Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903.

Βιβλιογραφία

 Κώστας Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Σκόλλις.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Σαντομερίου Αχαΐας. eetaa.gr. Ανακτήθηκε: 03/11/2017.
 Ε.Ε.Τ.Α.Α. - Διοικητικές μεταβολές Κοινότητας Σαντομερίου Αχαΐας. eetaa.gr. Ανακτήθηκε: 03/11/2017.
 Ε.Ε.Τ.Α.Α. - Διοικητικές μεταβολές Δήμου Δύμης, eetaa.gr. Ανακτήθηκε: 28/10/2017.
 Ε.Ε.Τ.Α.Α. - Διοικητικές μεταβολές Αγίου Γεωργίου Σαντομερίου Αχαΐας. eetaa.gr. Ανακτήθηκε: 03/11/2017.

 Σανταμέρι Αχαΐας - Ενα μικρό αναρριχητικό πεδίο . oreivatein.com. Ανακτήθηκε: 22/12/2009.

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας